als_Latn dik_Latn sag_Latn
Në zgjedhjet e mbajtura më 11 qershor në Kosovë, fitues doli koalicioni PDK-AAK-Nisma me 34 % të votave, apo 39 deputetë, në vendin e dytë doli Lëvizja Vetëvendosje me 27 % apo 31 deputetë dhe koalicioni LAA me 25 % apo 30 deputetë në vendin e tretë.
Ndonëse koalicioni PAN mori përqindjen më të madhe të votave, Lëvizja Vetëvendosje mori shumë komuna të cilat më herët ishin të mbushura me militantë nga PDK-ja ose LDK-ja, duke thyer kështu mitin e bastioneve.
Analistët politikë kanë vlerësuar se thyerja e bastioneve, është në të mirën e qytetarëve, pasi ata, sipas tyre, janë lodhur me qeverisjen kriminale të PDK-së.
Vetëvendosje kundër logjikës së bastioneve
Duke komentuar në lidhje me këtë, zëdhënësi i Lëvizjes Vetëvendosje Shkodran Hoti, në një prononcim për gazetën “Bota sot”, ka thënë se përmes bastioneve, partitë politike kanë mashtruar qytetarët e atyre zonave.
Por, ai ka theksuar se zgjedhjet e funditi kanë dhënë goditjen përfundimtare partive, të cilat kanë menduar se kanë ndikimin absolut në këto zona.
“Mendoj se përgjithësisht me futjen e Vetëvendosjes në politikë, ka pasur në mendjen e tyre disa zona që këta i kanë konsideruar si bastione dhe në të cilat më së shumti i kanë mashtruar banorët e këtyre zonave. Këto zgjedhje të fundit, normalisht se ia kanë dhënë goditjen përfundimtare këtyre partive, të cilat kanë menduar që në disa prej zonave e kanë ndikimin absolut. Kjo mendoj se është një gjë e mirë, sepse Vetëvendoje nuk mendon se duhet të ketë logjikë të bastioneve”, ka deklaruar Hoti, derisa ka theksuar se politika duhet të jetë e zhvilluar mbi bazën e programeve dhe të njerëzve që e përfaqësojnë subjektin politik e asessi mbi bazën e prejardhjes së kandidatëve.
“Uroj që kjo të vazhdojë edhe më tej dhe uroj që asnjëherë të mos ketë asnjë bastion të ndonjë partie politike, por të ketë tamam debat mbi programin që ofron secili subjekt politik”, është shprehur Shkodran Hoti.
Ndërsa, i pyetur nëse këto zgjedhje janë sinjal që tregojnë se Vetëvendosje po shkon drejt një rritje, Hoti ka thënë se presin që fryma e 11 qershorit, të reflektojë edhe në zgjedhjet lokale, që do të mbahen në shtator.
“Sa i përket zgjedhjeve lokale, mendoj se do të duhej që kjo frymë, e cila është parë tani në zgjedhjet e përgjithshme, të reflektojë edhe në zgjedhjet lokale. Madje, mendoj që edhe në vitin 2013 ka pasur një reflektim të votës, sepse në shumë qytete, sidomos ato të mëdha, u janë marrë një partie i janë dhënë një partie tjetër”, ka thënë tutje zëdhënësi i VV-së.
Bastionet që “ua mori” Vetëvendosje partive tjera
Hoti poashtu ka përmendur edhe qytetet, të cilat më parë ishin bastioneve të partive tjera, ndërsa tani i takojnë Vetëvendosjes.
“Në shumicën e vendeve ku në zgjedhjet e 2013 ka pasur ndryshim, tashmë ato vende e përkrahin Vetëvendosjen. Këtë e shohim edhe në Mitrovicë, ku ka rënë fuqia e Agim Bahtirit, e shohim në Gjakovë ku ka rënë dukshëm fuqia e Mimozës, e shohim në Pejë, ku ka rënë dukshëm fuqia e Gazmend Muhaxherit, e shohim në Ferizaj ku Vetëvendosje është e para dhe e ka lënë pas edhe LDK-në që e ka pasur pushtetin. Do të thotë vetëm në Prishtinë është ruajtur ajo vota që ka qenë në 2013 ku Vetëvendosje për dallim prej 2013, e ka rritur votën akoma më shumë duke e lënë pas LDK-në. Besoj shumë që këto zgjedhje do të reflektojnë edhe në zgjedhjet lokale”, ka përfunduar Shkodran Hoti për gazetën “Bota sot”.
Mushkolaj: Më nuk mund të flitet për bastione
Se thyerja e bastioneve është në të mirën e qytetarëve, e ka thënë edhe analisti politik Imer Mushkolaj.
Ky i fundit, ka deklaruar për “Bota sot”, se bastionet kanë pësuar goditje dhe se fryma e ndryshimit nga zgjedhjet e fundit, të vazhdojë edhe në zgjedhjet lokale.
“Një ndër të mirat e këtyre zgjedhjeve është se bastionet kanë pësuar goditje. Bastionet janë të mira për partitë politike, por jo edhe për qytetarët që jetojnë në to. Në këtë mënyrë, më nuk mund të flitet për bastione që prodhojnë kryesisht papërgjegjësi nga ata që qeverisin në to. Mbetet të shihet nëse kjo frymë e ndryshimit do të vëzhdojë edhe në zgjedhjet lokale. Në këtë do të luajë rol edhe procesi i krijimit të qeverisë qendrore”, është shprehur Imer Mushkolaj.
“Votuesit e PDK-së të lodhur nga qeverisja kriminale e saj”
Ndërsa, sipas analisti Nexhat Haziri, thyerja e bastioneve të PDK-së, nga ana e VV-së, “është tregues i qartë se qytetarët dhe vetë votuesit e PDK-së, janë lodhur me qeverisjen kriminale të këtij subjekti politik, dhe se vota e tyre ishte votë kundërshtimi ndaj keqeverisjes së kësaj partie”.
Madje, Haziri, ka thënë se ka dyshime që PDK-ja ka pasur diku bastione, përveç në Skenderaj dhe Drenas, atje ku sipas tij, kjo parti I ka manipuluar dhe vjedhur votat.
“Unë kam dyshimet e mia, nese PDK-ja, ka pasur diku bastione, perveç në Skenderaj dhe Drenas, tjetër gjë është se në të gjitha proceset zgjedhore ku më shumë e ku më pak, kjo parti i ka manipuluar dhe vjedhur votat”, është shprehur ai.
Haziri: Mosreflektimi i LDK-së, ndikoi që Vetëvendosje t’ia marrë bastionet
Analisti Nexhat Haziri, ka treguar edhe arsyen se pse Vetëvendosje theu bastionet e LDK-së.
“Ndryshe nga PDK-ja, LDK-ja ka pasur bastionet e saj, që nga koha e ish presidentit historik të Kosovës dr. Ibrahim Rugova, pra në bazë të një vazhdimësie të traditës, por tani më qytetari apo votuesi i Kosovës, dëshiron reflektim në realitetin e ri të krijuar në Kosovë, dhe kjo ishte shkak që po ashtu edhe disa nga bastionet e LDK-së, u thyen nga VV-ja”, ka theksuar ai.
Sipas Hazirit, thyerja e mitit të bastioneve është një emanicipim i votuesit të Kosovës, pasi siç ka thënë ai, vota e tij më nuk mund të konsiderohet më si pronë e partive politike,.
“Ai do të votojë vetëm në bazë të performancave të partive politike dhe sa ka ndikuar qeverisja e këtyre partive politike në përmirësimin e jetës së qytetarëve, apo edhe në vështërsimin e jetës së tyre. Procesi i zgjedhjeve të parakohshme të 11 qershorit dhe rezultati i dalur nga ky proces, tregoi fuqinë e votës së qytetarit të Kosovës, dhe tani kemi një kapitull të ri, që mund të quhet edhe një ndryshim dhe konfigurim i skenës politikes së Kosovës”, ka thënë tutje analisti Haziri.
Ai ka shtuar se nga procesi zgjedhor, fitues doli vetëm partia e Visar Ymerit, VV-ja.
“LVV-ja e vetme arriti të pozicionohet në vendin e dytë, me 28 % të votive, edhe pse nga vendi i parë që është një nga koalicionet më të mëdha siç ishte PAN me 11 parti të tjera, e ndan një përqindje jo e madhe, aty 5 deri në 7 %, dhe duke e pozicionuar LDK-në dhe koalicionin e saj në vendin e tretë. VV-ja, nesër arrin ta krijojë qeverinë e Kosovës, do të jetë favorite edhe në zgjedhjet lokale të vjeshtës së sivjetme dhe pritet që ta rrisë numrin e votave, sidomos atë popullore, por edhe të marrë pushtetin në komunat më të mëdha të Kosovës. Unë e shoh favorite edhe në zgjedhjet lokale”, ka përfunduar për “Bota sot”, Nexhat Haziri.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn